« Tamɣart-agi awer i as-ig Rebbi isem ! yerna yefka-as ṣṣifa yemtatlen ɣer qeḍran yeččuren taɛebbuḍt-is, mačči kan imi meqqert, tekmec, teffermec, ɛlaxaṭer tili ihi ad cemtent yakk temɣarin, netta d ayen ur nenǧim ad yili. D akken tella temɣart asmi meẓẓiyet ara tili asmi ara taweḍ meyya tesna ma yeskaddeb-ak win ara k-yinin tettbeddil ṣṣifa n bnadem ɣer temɣer, deg asmi ara kk-id-tesɛu yemma-k alamma d ass aneggaru, yella ṣṣifa-k yiwet, ur tettebddil, ur texṣṣer, ur tettzid, ur tettenqas. Walakin, llant tid d yettlalen d timɣarin di taɛebbuḍt n yemma-t-sen ! D tid-nni, waqila, i wumi qqaren settayet ! » sb Ɣer tagara n tmacahut n uɛeqqa yessawalen, amsawal yefren ad d-yessenfali afrayenines n lkerḥ i temɣart yebḍa-n ayetma-s, ayen i d-yessekcem ɣer tsiwelt iṛennu udem ilaway i tmacahut, amzun dɣa d tidet teḍra, ladɣa imi yefreḥ imi ur temmut ara temɣart-nni i wakken ad teḥḍer i watmaten amek mmsuɣalen d ultmat-sen. Timsal-a ur ttilint ara deg tmacahut tamensayt. Ha-tt-an tikkest i d-yesbanayen anect-a : « Igad d-yettawin tamacahut-agi qqaren dagi i tfukk. Lakin i temɣart-nni, settut ? Mazal-itt. Ur temmut ara. Awi-d ukkan ! ɛla xaṭer lemmer di temmut, ur teḥḍir ara i Faḍma d watmaten-is uɣalen-d, tili dɣa, … Ulayɣer, yerna ad yesseɣzef Rebbi di leɛmer-is mazal … alama teḥder i warraw n warraw-nsen i tmanya. » sb